23.5.2020 09:45 | Víťazka vlaňajšieho tenisového grandslamu US Open Bianca Andreescuová sa predstaví v júni na turnaji v Charlestone, ktorý organizuje Tennis Channel.
Na podujatí sa zúčastní aj obhajkyňa titulu z Australian Open Sofia Keninová. Turnaj sa začne 23. júna a uskutoční sa bez divákov za prísnych hygienických opatrení.
Celkovo si v Charlestone zahrá šestnásť hráčok rozdelených do dvoch tímov. Pôjde o najväčší turnaj od polovice marca, keď ATP a WTA pre pandémiu koronavírusu pozastavila všetky súťaže. Informovala o tom agentúra AFP.